Rawdah Mohamed

Rawdah Mohamed (født 1991) er en norsk modell,  influenser, vernepleier og aktivist av somalisk opphav. Hun er kjent for sin klesstil og er også ansett som en fremtredende talskvinne for rettighetene til muslimske kvinner. Hun jobber per 2022 med modellfirmaet The Society Management. I april 2021 startet hun kampanjen «#Handsoffmyhijab» som ble kjent på sosiale medier.

Biografi 
Rawdah ble født i Somalia. Hun og familien flyktet til Norge da hun var åtte år. I Norge ble hun utsatt for rasisme og mobbing av klassekameratene sine, spesielt for å ha på seg hijab og for hudfargen hennes.

Karriere 
Hun arbeider som modell og har ca. 200.000 følgere på Instagram. Før hun satset fullt ut på modellkarrieren jobbet hun også som vernepleier. 

Hun har blant annet deltatt på Oslo Fashion Week, Paris Fashion Week, Copenhagen Fashion Week og på Kjendisgallaen.

Hun begynte sin internasjonale street style-karriere på Oslo Fashion Week i august 2019, som hun selv anser som et vendepunkt i hennes modellkarriere. Under Oslo Fashion Week 2019 ble hun anerkjent for sine spennende antrekk spesielt innenfor street style. 

Hun gjorde sin jomfruopptreden i august 2019 da hun dukket opp på forsiden av det norske motemagasinet Costume Norge. Siden den gang har Rawdah også vært på forsidene til fremtredende magasiner som Vouge og V Magazine.

I mars 2020 slapp NRK NRK TV en serie om Rawdah med ti episoder.

Hun deltok i sosiale medier-protesten mot det franske senatets beslutning om å forby muslimske jenter under 18 år fra å ha på seg hijab på offentlige steder ved å sette i gang kampanjen #Handsoffmyhijab. Hun la ut en selfie på Instagram der hun skrev «hands off my hijab» i hånden. 

I mai 2021 ble hun offisielt utnevnt til redaktør for magasinet Vogue Scandinavia. Hun ble dermed den første kvinnen med hijab som ble redaktør av et motemagasin.

I september 2022 fanget hun medias oppmerksomhet da hun la ut en rekke negative kommentarer om Elizabeth II som svar på nyheten om hennes død. Mohamed kunngjorde at hun feiret dronningens død. Hun skrev på instagram-historien sin «håper du brenner i helvete for det du og forfedrene dine gjorde. Min empati er med de 19 afrikanske og karibiske landene som ble herjet og slavebundet».

Referanser 

Norske modeller
Personer av somalisk opphav